Kære DSB,
Efter en hyggelig fredag aften vælger jeg at tage S-toget, som transportmiddel på vej hjem, hvilket jeg normalt ikke benytter. 
Jeg ankommer på Ny Ellebjerg station kl. ca. 23.40, hvor der er ca. 21 min til mit tog ankommer. (Jeg skal med A toget mod Hillerød) 
Her prøver jeg i ca. 15 min på, at købe en togbillet via. dsb.dk, men af en eller anden grund lykkedes det mig ikke, da den bliver ved med at meddele mig, at der ikke er nogen af de ønskede billetter ledige.?! Her er ingen på perronen, der kan være behjælpelige og finder ingen instruktion i form af plakater eller lign. Da toget mod Holte ankommer, bemærker jeg, at der er 2 stk. togkontrollører med i toget. 
Jeg beslutter mig for at henvende mig til dem og går derfor ind i toget og direkte over for at spørge om hjælp hos kontrolløren. Jeg fortæller indledningsvis, at jeg har brugt en del tid på at købe mig en billet, men at det ikke har lykkedes mig. Jeg spørger derefter om, han vil hjælpe mig med det.
Dørene er netop lukket og han siger, at han godt kan hjælpe mig, men det bliver med en afgift på DKK 750, hvorefter han beder mig om mit CPR nummer.
Nu ankommer hans kollega også.
Jeg er dybt chokeret og fortæller, at jeg henvender mig med ønsket om hjælp til at booke en billet og at jeg ikke er ude på at snyde.
1. Jeg er jo gået direkte over for, at bede om hjælp
2. Jeg er ikke engang i det rigtige tog mod Hillerød, som jeg skal til.

Kontrolløren fortæller fortsat, at han kan hjælpe mig med en billet til DKK 750. Jeg fortæller dem nu begge, at det er rigtig godt at vi har sådan nogen som dem, der finder og sanktionere folk, som ønsker at snyde systemet, men om det ikke er soleklart, at jeg ikke er en af dem. – Hvis de ikke ønsker at hjælpe mig så vil jeg godt ud på næste station, hvor jeg så må tage en taxa hjem.  I det ankommer vi til Sjælør. Jeg kigger mod dørene, som åbner og gentager mig selv.
Idet springer en af kontrollørerne ud foran mig og presser mig op mod vinduet, - han beder dernæst sin kollega ringe til politiet. Jeg beder ham slippe mig og bliver utrolig pinlig berørt over deres opførsel og dybt forarget.
Det startede som en forespørgsel om hjælp til booking af en billet og nu bliver jeg behandlet som en forbryder.
Jeg forsikrer dem om, at jeg ingen intentioner har om at stikke af, så frihedsberøvelse er ikke nødvendigt her. Jeg bliver igen bedt om at udlevere mine personlige oplysninger, hvilket jeg naturligvis stiller mig yderst undrende overfor, da jeg OVERHOVEDET ikke har gjort noget forkert. Kun henvendt mig med ønsket om hjælp til booking af billet.  
De beder mig stige ud på Københavns hovedbane gård, hvor yderligere 6 kontrollører følger trop. Jeg finder mig nu stående med ryggen op af en mur med hele 8 kontroller, som omringer mig. Til sidst kan jeg godt se, at jeg ingen anden udvej har end at give dem mine oplysninger, da de ikke er lydhør for min forklaring. Er dette virkelig måden i ønsker at møde jeres kunder på? Jeg er dybt forarget og rystet over denne oplevelse. 
- Jeg agter ikke, at finde mig i den behandling jeg er blevet udsat for. Det var både voldsomt og på ingen måde retsmæssig opførsel fra jeres ansattes side. Jeg ønsker naturligvis en undskyldning og en kreditering af min ”afgift” som i dette tilfælde er blevet udstedt uden grund og virker nærmere som ”magtmisbrug” mere end en sanktion. 
Jeg kan ikke forstille mig at det er sådan, at DSB driver deres forretning og jeg ser derfor frem til at høre fra jer.
Venligst,
Alexander Kidd